ai4bharat/Pralekha huggingface dataset:
वस्त्र मंत्रालय
आईएचजीएफ-दिल्ली मेले का 51वां संस्करण वर्चुअल रूप से शुरू हुआ
प्रधानमंत्री श्री नरेन्द्र मोदी ने मेले की सफलता की कामना की और हस्तशिल्प क्षेत्र की समृद्धि और विविधता की प्रशंसा की
प्रधानमंत्री श्री नरेन्द्र मोदी के सफलता की कामना संदेश के साथ आज आईएचजीएफ-दिल्ली मेले के 51वें संस्करण  का उद्घाटन किया गया। अपने संदेश में प्रधानमंत्री ने हस्तशिल्प क्षेत्र की समृद्धि और विविधता की सराहना की जो हमारे देश की संस्कृति और विरासत की एक अनूठी विशेषता रही है। उन्होंने कहा कि विभिन्न क्षेत्रों के कारीगरों और शिल्पकारों की पीढ़ियों ने उत्पादों में रंग और जीवंतता जोड़ दी है जिससे इसकी लोकप्रियता बढ़ गई है। उन्होंने आगे कहा कि डिजिटल प्रौद्योगिकी की बदौलत तेजी से बदलते समय ने हस्तशिल्प क्षेत्र को अपना लचीलापन बढ़ाने में मदद की है। उन्होंने कहा कि टिकाऊ और लोगों की जरूरत के मुताबिक अनुकूल उत्पाद बनाने से इस क्षेत्र का विस्तार करने और अपनी पहुंच बढ़ाने में मदद मिलेगी।
मेले का उद्घाटन करते हुए हस्तशिल्प निर्यात संवर्धन परिषद  के अध्यक्ष श्री रवि के पासी ने वर्चुअल प्लेटफॉर्म पर होम, लाइफ स्टाइल फैशन, फर्नीचर और कपड़ा उत्पादों से जुड़े हुए 700 से अधिक प्रदर्शकों का स्वागत किया। इनके साथ ही बड़ी संख्या में विदेशी खरीदार, थोक में खरीदारी करने वाले घरेलू खरीदार और खरीदारी करने वाले प्रतिनिधियों का भी स्वागत किया गया। उन्होंने बताया कि बड़ी संख्या में विदेशी खरीदार, थोक विक्रेता और खुदरा विक्रेता शो में आने के लिए पहले ही पंजीकरण करा चुके हैं।
इस अवसर पर बोलते हुए श्री यू.पी. सिंह, सचिव, वस्त्र मंत्रालय ने एक बहुत ही सफल शो के लिए सभी विदेशी खरीदारों और प्रदर्शकों का स्वागत किया और जून 2020 से वर्तमान महामारी के दौरान आईएचजीएफ के कई वर्चुअल  संस्करणों को आयोजित करने के लिए ईपीसीएच की सराहना की। उन्होंने आगे कहा कि वर्चुअल मेले का यह संस्करण भारतीय अर्थव्यवस्था के इस कुटीर क्षेत्र में हस्तशिल्प के निर्यात को बढ़ावा देने और अतिरिक्त रोजगार पैदा करने में मदद करेगा। श्री सिंह ने आगे कहा कि आईएचजीएफ-दिल्ली मेले के 51वें संस्करण का आयोजन वस्तुतः कोरोना संकट के बीच हस्तशिल्प क्षेत्र को मजबूत करने के प्रयासों को जारी रखने के लिए हस्तशिल्प निर्यातक बिरादरी की अदम्य भावना को दर्शाता है।
मेले के दौरान प्रतिभागियों को अंतरराष्ट्रीय व्यापार जरूरत के मुताबिक अपने को तैयार करने के लिए "क्विक वेज टू ऑप्टिमाइज फॉरेक्स ऑपरेशन इन टर्बूलेंट टाइम" और "निर्यात को बढ़ाने के सात आसान तरीके" जैसे विषयों पर वेबिनार का आयोजित किया जाएगा ताकि इस बारे में उनका ज्ञानवर्धन हो सके। इसके अलावा, ब्लू पॉटरी, वारली पेंटिंग, स्क्रू पाइन क्राफ्ट, कानी शॉल, मीनाकारी, कलात्मक वस्त्रों पर कारीगरों द्वारा शिल्प प्रदर्शन को भी निर्धारति गतिविधियों में शामिल किया गया है जिसे मेले के दौरान दिखाया जाएगा।
आईएचजीएफ-दिल्ली मेला 2021 का 51वां संस्करण होम, फैशन, लाइफस्टाइल, टेक्सटाइल्स और फर्नीचर क्षेत्र में भारत का सबसे बड़ा वर्चुअल फेयर है और भारत से खरीदारी करने के लिए दुनिया भर के खरीदारों की मदद पहुंचाने के लिए एक विशेष बी2बी ऑनलाइन प्लेटफॉर्म विकसित किया गया है। ईपीसीएच द्वारा आयोजित मेले में 1500 से अधिक निर्माताओं और निर्यातकों की भागीदारी होगी जो 2000 से अधिक उत्पाद का प्रदर्शन करेंगे। दुनिया भर के 85 से अधिक देशों के विदेशी खरीदार पहले ही शो में आने के लिए पंजीकरण करा चुके हैं। वित्तीय वर्ष 2020-21 के अप्रैल-मार्च की अवधि के लिए हस्तशिल्प के निर्यात के अनुमानित आंकड़े जो 25558.94 करोड़ रुपये  पिछले वर्ष की इसी अवधि की तुलना में 1.14%  अधिक हैं। वहीं, 3.39%  में कम हैं।
पर्यावरण, वन एवं जलवायु परिवर्तन मंत्रालय
मिशन लाइफ-ऑनलाइन ग्रीन टॉक सीरीज ज्ञान विज्ञान और हम
पर्यावरण, वन एवं जलवायु परिवर्तन मंत्रालय और राष्ट्रीय प्राकृतिक इतिहास संग्रहालय मिशन लाइफ जागरूकता कार्यक्रम के एक भाग के रूप में 06 से 10 फरवरी 2023 तक ऑनलाइन ग्रीन टॉक सीरीज "ज्ञान विज्ञान और हम" का आयोजन कर रहा है। यह पांच दिवसीय कार्यक्रम 6 फरवरी को शुरू हुआ था और इसमें जमालपुर तथा फाजिलपुर बादली  के गांवों के डिजिटल पुस्तकालयों से बड़ी संख्या में विद्यार्थी देश भर के अन्य छात्र-छात्राओं के साथ भाग ले रहे हैं। इसके अलावा, प्रतिष्ठित अनुसंधान संगठनों के वैज्ञानिक बच्चों के साथ बातचीत के बाद अपने अनुभव साझा कर रहे हैं। इस कार्यक्रम का उद्देश्य पर्यावरण से संबंधित महत्वपूर्ण मुद्दों पर जागरूकता फैलाना है।
रेल मंत्रालय
तकनीकी परिवर्तन लाए जाने के साथ ही भारतीय रेलवे सेवा, सुरक्षा और समय की पाबंदी के लिए प्रतिबद्ध
तकनीकी परिवर्तन लाए जाने के साथ ही भारतीय रेलवे सेवा, सुरक्षा और समय की पाबंदी को लेकर प्रतिबद्ध है। रेलवे बोर्ड के चेयरमैन ने नई दिल्ली में आज मीडिया से बात करते हुए कहा कि सुरक्षा एवं संरक्षा के मोर्चे पर गंभीर प्रयास किए जा रहे हैं। इनके सकारात्मक परिणाम आए हैं। उन्होंने कहा कि मौजूदा वित्तीय वर्ष के दौरान बहुत सचेत प्रयासों के परिणामस्वरूप किसी भी यात्री को जान नहीं गंवानी पड़ी है। जहां एक ओर सुरक्षा को प्राथमिकता दी जा रही है, वहीं समय की पाबंदी के लिए भी हरसंभव प्रयास किया जा रहा है। विभिन्न उपायों के माध्यम से यात्रियों को आराम देने और सुविधाओं में सुधार करने का प्रयास किया जा रहा है। खानपान आदि मोर्चे पर इन्हें अगले कुछ महीनों में पेश करने की योजना बनाई जा रही है।
वित्त मंत्रालय
श्रीमती निर्मला सीतारमण ने वित्तीय स्थिरता और विकास परिषद  की 22वीं बैठक की अध्यक्षता की
बैठक के दौरान बाजार में अस्थिरता, घरेलू स्तर पर संसाधन जुटाने और पूंजी के प्रवाह से जुड़े मुद्दों पर चर्चाएं की गईं
केंद्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज नई दिल्ली में वित्तीय स्थिरता और विकास परिषद  की 22वीं बैठक की अध्यक्षता की।
इस बैठक में वित्त एवं कॉरपोरेट कार्य राज्य मंत्री श्री अनुराग ठाकुर और भारतीय रिजर्व बैंक के गवर्नर श्री शक्तिकांत दास ने भाग लिया। श्री अजय भूषण पांडेय, वित्त सचिव/सचिव, राजस्व विभाग; श्री तरुण बजाज, सचिव, आर्थिक कार्य विभाग; श्री देबाशीष पांडा, सचिव, वित्तीय सेवा विभाग; श्री अजय प्रकाश साहनी, सचिव, इलेक्ट्रॉनिक्स एवं सूचना प्रौद्योगिकी मंत्रालय; श्री इंजेती श्रीनिवास, सचिव, कॉरपोरेट कार्य मंत्रालय; डॉ. कृष्णमूर्ति वी. सुब्रमण्यन, मुख्य आर्थिक सलाहकार; श्री अजय त्यागी, अध्यक्ष, भारतीय प्रतिभूति एवं विनिमय बोर्ड ; श्री सुभाष चंद्र खुंटिया, अध्यक्ष, भारतीय बीमा नियामक एवं विकास प्राधिकरण ; श्री सुप्रतिम बंद्योपाध्याय, अध्यक्ष, पेंशन कोष नियामक एवं विकास प्राधिकरण ; और डॉ. एम.एस. साहू, अध्यक्ष, भारतीय दिवाला एवं दिवालियापन बोर्ड  और भारत सरकार तथा वित्तीय सेक्टर के नियामकों के अन्य वरिष्ठ अधिकारियों ने भी इस बैठक में शिरकत की।
बैठक के दौरान वर्तमान वैश्विक एवं घरेलू वृहद-आर्थिक स्थिति, वित्तीय स्थिरता तथा कमजोरी से जुड़े मुद्दों, बैंकों एवं अन्य वित्तीय संस्थानों के समक्ष उभरने वाले प्रमुख मुद्दों के साथ-साथ नियामकीय एवं नीतिगत उपायों, एनबीएफसी/एचएफसी/एमएफआई की तरलता/दिवाला संबंधी मुद्दों और अन्य संबंधित मुद्दों की समीक्षा की गई। इसके अलावा, परिषद की बैठक के दौरान बाजार में अस्थिरता, घरेलू स्तर पर संसाधन जुटाने और पूंजी के प्रवाह से जुड़े मुद्दों पर भी चर्चाएं की गईं।
परिषद ने यह बात रेखांकित की कि कोविड-19 महामारी का संकट वैश्विक वित्तीय प्रणाली की स्थिरता के लिए एक गंभीर खतरा है क्योंकि संकट का संभावित अंतिम प्रभाव और अर्थव्यवस्था में बेहतरी शुरू होने का समय फिलहाल अनिश्चित है। वैसे तो महामारी के प्रतिकूल प्रभावों को नियंत्रण में रखने के उद्देश्य से उठाए गए निर्णायक मौद्रिक एवं राजकोषीय नीतिगत कदमों से अल्पावधि में निवेशक भावना में स्थिरता आई है, लेकिन सरकार और सभी नियामकों द्वारा वित्तीय स्थितियों पर निरंतर सतर्क नजर रखने की आवश्यकता है जो मध्यम और दीर्घ अवधि में वित्तीय कमजोरियों को सामने ला सकती हैं। सरकार और नियामकों के प्रयास वित्तीय बाजारों में अव्यवस्था के लंबे दौर से बचने पर केंद्रित हैं।
परिषद ने अर्थव्यवस्था में नई जान फूंकने में मदद करने के लिए हाल के महीनों में सरकार और नियामकों द्वारा की गई विभिन्न पहलों को नोट किया। सरकार और आरबीआई ने आर्थिक नुकसान को पहले से ही सीमित रखने के लिए विभिन्न राजकोषीय एवं मौद्रिक उपायों की घोषणा की है और वे आगे भी वित्तीय संस्थानों की तरलता  तथा पूंजी संबंधी आवश्यकताओं को पूरा करना जारी रखेंगे।
परिषद ने एफएसडीसी द्वारा पूर्व में लिए गए निर्णय पर सदस्यों की ओर से उठाए गए कदमों की भी समीक्षा की।
वाणिज्य एवं उद्योग मंत्रालय
डीपीआईआईटी ने “एक्सप्लोरिंग द इंडिया टॉय स्टोरी” पर गोलमेज संवाद का आयोजन किया
उद्योग संवर्धन और आंतरिक व्यापार विभाग  और इन्वेस्ट इंडिया ने टॉय एसोसिएशन ऑफ इंडिया के साथ भागीदारी में आज नई दिल्ली में “एक्सप्लोरिंग द इंडिया टॉय स्टोरी” पर एक गोलमेज  संवाद का सफलतापूर्वक आयोजन किया। यह कार्यक्रम देश के सबसे बड़े खिलौना मेलों में से एक इंडिया टॉय बिज़ इंटरनेशनल एक्सपो के 14वें संस्करण के साथ हुआ और इसमें प्रमुख वैश्विक और घरेलू खिलौना निर्माताओं, खुदरा विक्रेताओं, संघों और सरकारी अधिकारियों ने घरेलू खिलौना बाजार में बढ़ते अवसरों पर चर्चा की।
सत्र की अध्यक्षता डीपीआईआईटी सचिव श्री राजेश कुमार सिंह ने की। अपने मुख्य भाषण के दौरान, श्री सिंह ने “टॉयइकोनॉमी” यानी खिलौना अर्थव्यवस्था को मजबूत बनाने में भारत की उल्लेखनीय प्रगति पर प्रकाश डालते हुए कहा कि यह क्षेत्र आने वाले वर्षों में तेजी से बढ़ने के लिए तैयार है। सचिव ने इस क्षेत्र में हाल ही में देखे गए प्रभावशाली परिवर्तन का भी उल्लेख किया। दरअसल, वर्ष 2014 से 2023 की अवधि में निर्यात में 240 प्रतिशत की आश्चर्यजनक वृद्धि हुई है, साथ ही इसी अवधि के दौरान देश में खिलौनों के आयात में 52 प्रतिशत की उल्लेखनीय कमी आई। श्री सिंह ने कहा कि 15 वर्ष से कम आयु की लगभग 350 मिलियन की आबादी वाले इस देश में खिलौना उद्योग और विनिर्माताओं के लिए बहुत बड़ी संभावनाएं हैं। उन्होंने स्थानीय विनिर्माण के बढ़ते पैमाने, आकार और तकनीकी विशेषज्ञता की सराहना करते हुए कहा कि इनके दम पर भारत तेजी से खिलौना उत्पादन के केंद्र के रूप में स्थापित हो रहा है।
डीपीआईआईटी में संयुक्त सचिव श्री संजीव ने अपने संबोधन के दौरान जीवंत राउंडटेबल में भागीदारी के लिए सभी हितधारकों के प्रति आभार प्रकट किया। उन्होंने प्रधानमंत्री श्री नरेन्द्र मोदी के “वोकल फॉर लोकल टॉयज” के विजन को अपनाने की याद दिलाई और साथ ही घरेलू स्तर पर सुरक्षित, उच्च गुणवत्ता वाले खिलौनों की तात्कालिकता और उपलब्धता पर भी जोर दिया।
वैश्विक और भारतीय दोनों खिलाड़ियों की उपस्थिति के साथ, श्री संजीव ने कंपनियों को उद्योग को निर्णायक रूप से आगे ले जाने में सहायता करने वाली रणनीतियां तैयार करने के लिए आमंत्रित करते हुए अपना संबोधन समाप्त किया और उम्मीद व्यक्त की कि कार्यक्रम के दौरान प्राप्त जानकारियों से इस प्रमुख क्षेत्र में भारत द्वारा उपलब्ध कराई जा रही संभावनाओं को उजागर करने में मदद मिलेगी।
सत्र के दौरान उपस्थित व्यवसायियों और सरकारी हितधारकों के बीच हुई ठोस चर्चा में उद्योग ने अपनी विकास की कहानियों और घरेलू परिचालन में अपने तेजी से विस्तार के दौरान सामने आईं चुनौतियों से उबरने के बारे में भी बताया। टॉय एसोसिएशन ऑफ इंडिया के चेयरमैन मनु गुप्ता ने विशेष रूप से देश में 9,600 से अधिक पंजीकृत एमएसएमई खिलौना विनिर्माण इकाइयों और 8 जीआई खिलौना क्लस्टरों के दम पर मिली उपलब्धियों पर प्रकाश डाला गया।
कुल मिलाकर, इस कार्यक्रम में प्लेग्रो, सनलॉर्ड, माइक्रो-प्लास्टिक्स, एकस, फनस्कूल, ड्रीम-प्लास्ट जैसे प्रमुख घरेलू निर्माताओं सहित 50 लोगों ने भाग लिया, जो इस क्षेत्र में विनिर्माण क्रांति में सबसे आगे रहे हैं। वक्ताओं द्वारा साझा किए गए दृष्टिकोण से दर्शकों को इस क्षेत्र में अब तक के दूरगामी विकास को समझने का मौका मिला, साथ ही उन्होंने उस गति का अनुभव किया जो उद्योग ने हासिल की है। इसके दम पर यह उद्योग वैश्विक खिलौना आपूर्ति श्रृंखलाओं में एकीकरण के अपने अगले चरण में तेजी से प्रवेश कर रहा है।
रक्षा मंत्रालय
पूर्व सैनिक दिवस पूरे देश में मनाया गया
भारतीय सशस्त्र बलों ने 14 जनवरी, 2023 को 7वां सशस्त्र बल पूर्व सैनिक दिवस मनाया। भारतीय सेना के पहले कमांडर-इन-चीफ फील्ड मार्शल केएम करियप्पा ओबीई वर्ष 1953 में इसी दिन सेवानिवृत्त हुए थे। उनके द्वारा प्रदान की गई सेवाओं का स्मरण करने और उन्हें सम्मान देने के उद्देश्य से पूर्व सैनिक दिवस मनाया जाता है। पूरे देश में कई स्थानों जैसे कि देहरादून, दिल्ली, जालंधर चंडीगढ़, झुंझुनू, पानागढ़, मुंबई, चेन्नई और कोलकाता शहर में पुष्पांजलि समारोह हुए और भूतपूर्व सैनिकों की बैठकें आयोजित की गईं। इसका उद्देश्य भूतपूर्व सैनिकों की राष्ट्र के प्रति निस्वार्थ सेवा और उनके बलिदान के सम्मान के प्रतीक के रूप में हमारे बहादुर सिपाहियों के परिजनों  तथा भूतपूर्व सैनिकों के कल्याण के प्रति वचनबद्धता एवं एकजुटता को मजबूत करना है।
माननीय रक्षा मंत्री श्री राजनाथ सिंह ने चीफ ऑफ डिफेंस स्टाफ जनरल अनिल चौहान के साथ देहरादून में भूतपूर्व सैनिक सम्मेलन में भाग लिया। माननीय राज्य रक्षा मंत्री ने इस अवसर पर चेन्नई में आयोजित कार्यक्रम में हिस्सा लिया। राजधानी दिल्ली में प्रमुख कार्यक्रम दिल्ली छावनी स्थित मानेकशॉ सेंटर में आयोजित किया गया था। इस कार्यक्रम में तीन सेनाओं के प्रमुखों, सीआईएससी और पूर्व सैनिक कल्याण सचिव  के साथ-साथ सशस्त्र बलों के अन्य वरिष्ठ अधिकारियों ने भाग लिया। इस मौके पर सैनिकों के परिजन, भूतपूर्व सैनिक और विभिन्न पूर्व सैनिक संगठनों के प्रतिनिधि भी उपस्थित थे।
इस दौरान तीनों सेनाओं के प्रमुखों ने भारतीय सशस्त्र बलों के पूर्व सैनिकों के लिए विभिन्न कल्याण विभागों द्वारा किए गए महत्वपूर्ण कल्याणकारी उपायों का उल्लेख किया। सेना प्रमुखों ने राष्ट्र निर्माण में पूर्व सैनिकों द्वारा की गई निस्वार्थ राष्ट्र सेवा के महत्त्व पर भी प्रकाश डाला। पूर्व सैनिकों के सम्मान में सभी सार्वजनिक स्थानों पर "वी फॉर वेटरन्स" गीत भी बजाया गया। समारोह के दौरान सम्मान पत्रिका का विमोचन भी हुआ, जो भारतीय सेना पूर्व सैनिक निदेशालय  द्वारा प्रकाशित होने वली एक वार्षिक पत्रिका है, जिसमें सूचनात्मक लेख तथा वरिष्ठ सैनिकों के लिए उनकी रुचि के विभिन्न विषय शामिल हैं। इस अवसर पर भारतीय वायु सेना ने वायु संवेदना पत्रिका का भी विमोचन किया।
सशस्त्र सेना पूर्व सैनिक दिवस 14 जनवरी, 2017 से मनाया जा रहा है। यह दिन सेवानिवृत्त, सेवारत जनों और देश के बीच सौहार्द सुनिश्चित करने के उद्देश्य से उन नायकों को प्रतिबिंबित करने, स्मरण करने तथा उनका सम्मान करने के लिए समर्पित है, जिन्होंने अपना सर्वोच्च बलिदान दिया है और निस्वार्थ भाव से देश की सेवा की है।
रक्षा मंत्रालय
पश्चिम बंगाल में यास चक्रवात से निपटने में भारतीय सेना द्वारा सहायता
भारतीय सेना की पूर्वी कमान चक्रवात यास को देखते हुए पश्चिम बंगाल में सेना द्वारा राहत एवं बचाव कार्यों की अगुआई कर रही है, चक्रवात यास दिनांक 26 मई 2021 को तट से टकराने वाला है। सेना के कॉलम की तैनाती मांग पर आधारित है तथा पश्चिम बंगाल सरकार के साथ करीबी समन्वय में की गई है।
कुल सत्रह एकीकृत चक्रवात राहत कॉलम तैनात किए गए हैं, जिनमें संबद्ध उपकरणों और फुलाए जा सकने वाली नौकाओं के साथ विशेष कर्मी शामिल हैं। पुरुलिया, झारग्राम, बीरभूम, बर्धमान, पश्चिम मिदनापुर, हावड़ा, हुगली, नादिया, उत्तर और दक्षिण 24 परगना में कॉलम तैनात किए गए हैं।
पश्चिम बंगाल में सेना के नौ चक्रवात राहत कॉलम भी कोलकाता में स्टैंडबाई पर रखे गए हैं, ताकि ज़रूरत पड़ने पर इनकी पुनः तैनाती की जा सके।
यह दल स्थानीय ज़िला प्रशासन की आवश्यतानुसार बाढ़ में घिरे/फंसे लोगों को निकालने, चिकित्सकीय सहायता प्रदान करने, तूफान के बाद सड़क मार्ग ख़ाली करने/पेड़ काटने तथा राहत सामग्री का वितरण करने जैसे राहत एवं बचाव कार्य करने की दृष्टि से सुसज्जित हैं।
प्रधानमंत्री कार्यालय
योग को दुनियाभर में अद्भुत लोकप्रियता मिली है: प्रधानमंत्री
विभिन्न क्षेत्रों के लोगों को योग से लाभ पहुंचा है
प्रधानमंत्री श्री नरेन्द्र मोदी ने कहा है कि योग को दुनियाभर में अद्भुत लोकप्रियता मिली है। उन्होंने यह भी कहा कि नेता, सीईओ, खिलाड़ी और कलाकार सहित कई क्षेत्रों के लोग योग का नियमित अभ्यास किया करते हैं। श्री मोदी ने योग पर एक वीडियो शेयर किया है।
प्रधानमंत्री ने ट्वीट में कहा;
“बीते कुछ वर्षों में योग को दुनियाभर में अद्भुत लोकप्रियता मिली है। नेता, सीईओ, खिलाड़ी और कलाकार सहित कई क्षेत्रों के लोग योग का नियमित अभ्यास किया करते हैं। वे अक्सर इस बारे में बताते भी हैं कि कैसे उन्हें इससे लाभ पहुंचा है।“
"In the last few years, Yoga has gained tremendous popularity globally. People from different walks of life including leaders, CEOs, sportspersons and actors regularly practice Yoga and talk about how it has helped them."
“ಕಳೆದ ಕೆಲವು ವರ್ಷಗಳಲ್ಲಿ, ಯೋಗವು ಜಾಗತಿಕವಾಗಿ ಅಪಾರ ಜನಪ್ರಿಯತೆಗಳಿಸಿದೆ. ನಾಯಕರು, ಸಿಇಒಗಳು, ಕ್ರೀಡಾಪಟುಗಳು ಮತ್ತು ನಟರು ಸೇರಿದಂತೆ ಸಮಾಜದ ವಿವಿಧ ಸ್ತರಗಳ ಜನರು ನಿಯಮಿತವಾಗಿ ಯೋಗವನ್ನು ಅಭ್ಯಾಸ ಮಾಡುತ್ತಿದ್ದಾರೆ ಮತ್ತು ಅದರಿಂದ ಅವರಿಗಾಗಿರುವ ಪ್ರಯೋಜನಗಳ ಬಗ್ಗೆ ಮಾತನಾಡುತ್ತಿದ್ದಾರೆ.”
“गेल्या काही वर्षात, योगशास्त्र प्रचंड लोकप्रिय ठरले आहे. विविध क्षेत्रातील लोक, नेते, कंपन्यांचे प्रमुख, क्रीडापटू, अभिनेते दररोज योगाभ्यास करतात आणि त्याचा त्यांना कसा फायदा झाला, हे ही सांगतात.”
“ବିଗତ କିଛି ବର୍ଷ ମଧ୍ୟରେ, ଆନ୍ତର୍ଜାତୀୟ ସ୍ତରରେ ଯୋଗ ବିପୁଳ ଲୋକପ୍ରିୟତା ହାସଲ କରିଛି । ନେତୃବୃନ୍ଦ,ସିଇଓ,କ୍ରୀଡ଼ାବିତ, ଅଭିନେତାଙ୍କ ପରି ବିଭିନ୍ନ ବର୍ଗର ଲୋକ ନିୟମିତ ଯୋଗାଭ୍ୟାସ କରିବା ସହିତ ଏହା କିପରି ସେମାନଙ୍କ ପାଇଁ ଉପକାରୀ ସାବ୍ୟସ୍ତ ହୋଇଛି ସେ ସମ୍ପର୍କରେ ମତ ପ୍ରଦାନ କରୁଛନ୍ତି ।“
“গত কয়েক বছরে যোগা সারা বিশ্বে অসম্ভব জনপ্রিয় হয়ে উঠেছে। নেতা, সিইও, খেলোয়াড় এবং অভিনেতা সহ সমাজের বিভিন্ন শ্রেণীর মানুষ এখন নিয়মিত যোগাভ্যাস করেন এবং এর সুফলের কথা বলেন।“
“বিগত কিছু বছৰত যোগে বিশ্বব্যাপী যথেষ্ট জনপ্ৰিয়তা অৰ্জন কৰিছে। নেতা, চিইঅ’, ক্ৰীড়াবিদ আৰু অভিনেতাকে ধৰি জীৱনৰ বিভিন্ন ক্ষেত্ৰৰ লোকসকলে নিয়মীয়াকৈ যোগাভ্যাস কৰি আহিছে আৰু ই তেওঁলোকক কেনেদৰে সহায় কৰিছে সেই বিষয়ে কৈ আহিছে।“
“கடந்த சில வருடங்களில், யோகா சர்வதேச அளவில் மகத்தான வரவேற்பை பெற்றுள்ளது. தலைவர்கள், தலைமை செயல் அதிகாரிகள், விளையாட்டு வீரர்கள்,நடிகர்கள் உட்பட பல்துறை பிரபலங்களும் நாள்தோறும் யோகப் பயிற்சியை மேற்கொள்வதோடு அதனால் பெற்ற நன்மைகளையும் பகிர்ந்து வருகின்றனர்.”
“കഴിഞ്ഞ കുറച്ച് വർഷങ്ങളായി, യോഗ ആഗോളതലത്തിൽ വളരെയധികം പ്രചാരം നേടിയിട്ടുണ്ട്.”
“നേതാക്കൾ, സിഇഒമാർ, കായികതാരങ്ങൾ, അഭിനേതാക്കൾ തുടങ്ങിയവരുൾപ്പെടെ ജീവിതത്തിന്റെ വിവിധ തുറകളിലുള്ള ആളുകൾ പതിവായി യോഗ പരിശീലിക്കുകയും അത് അവരെ എങ്ങനെ സഹായിച്ചു എന്നതിനെക്കുറിച്ച് സംസാരിക്കുകയും ചെയ്യുന്നു.”
“గత కొన్ని సంవత్సరాలలో యోగా ఎంతో ప్రాచుర్యం పొందింది . నాయకులూ , కంపెనీల సి ఈ ఓ లూ , క్రీడాకారులూ , కళాకారులూ , వివిధ రంగాలకు చెందిన వారు క్రమబద్ధంగా యోగాభ్యాసం చేస్తూ దానివల్ల వాళ్లకు కలిగిన ప్రయోజనాల గురించి మాట్లాడుతున్నారు .”
“ਪਿਛਲੇ ਕੁਝ ਸਾਲਾਂ ਵਿੱਚ, ਯੋਗ ਨੇ ਵਿਸ਼ਵ ਪੱਧਰ 'ਤੇ ਜ਼ਬਰਦਸਤ ਮਕਬੂਲੀਅਤ ਹਾਸਲ ਕੀਤੀ ਹੈ। ਨੇਤਾਵਾਂ, ਸੀਈਓਜ਼, ਖਿਡਾਰੀਆਂ ਅਤੇ ਅਦਾਕਾਰਾਂ ਸਮੇਤ ਜੀਵਨ ਦੇ ਵੱਖ-ਵੱਖ ਖੇਤਰਾਂ ਦੇ ਲੋਕ ਨਿਯਮਿਤ ਤੌਰ 'ਤੇ ਯੋਗ ਦਾ ਅਭਿਆਸ ਕਰਦੇ ਹਨ ਅਤੇ ਇਸ ਬਾਰੇ ਗੱਲ ਕਰਦੇ ਹਨ ਕਿ ਇਸ ਨੇ ਉਨ੍ਹਾਂ ਦੀ ਕਿਵੇਂ ਮਦਦ ਕੀਤੀ ਹੈ।“
“છેલ્લા કેટલાક વર્ષોમાં યોગને વૈશ્વિક સ્તરે અસાધારણ લોકપ્રિયતા મળી છે. રાજકીય આગેવાનો, CEOs, રમતવીરો, અભિનેતાઓ સહિત વિવિધ ક્ષેત્રના લોકો નિયમિત રીતે યોગનો અભ્યાસ કરે છે અને તેનાથી તેઓને શું ફાયદા થયા છે તે વિશે વાત કરે છે.”
सड़क परिवहन एवं राजमार्ग मंत्रालय
हिट-एंड-रन वाहन दुर्घटना के पीड़ितों के लिये मुआवजे की अधिसूचना जारी
सड़क यातायात और राजमार्ग मंत्रालय ने 25 फरवरी, 2022 को एक अधिसूचना जारी करके हिट-एंड-रन वाहन दुर्घटना के पीड़ितों के मुआवजे के लिये एक नई योजना को अधिसूचित किया है। इस योजना के तहत मुआवजे की धनराशि बढ़ाने, यानी गंभीर रूप से घायल होने पर मुआवजे की राशि को 12,500 रुपये से बढ़कर 50 हजार रुपये तथा मृत्यु होने की स्थिति में मुआवजा राशि 25 हजार रुपये से बढ़ाकर दो लाख रुपये करने का प्रावधान किया गया है। मुआवजे के आवेदन और पीड़ितों को भुगतान की प्रक्रिया की समय-सीमा तय कर दी गई है। यह योजना, सोलेशियम स्कीम, 1989  की जगह ले लेगी और एक अप्रैल, 2022 से लागू हो जायेगी।
मंत्रालय ने मोटर वाहन दुर्घटना निधि की रचना, संचालन और स्रोत के लिये भी 25 फरवरी, 2022 को नियमों का प्रकाशन कर दिया है। इस निधि को हिट-एंड-रन के मामलों में हर्जाना देने, दुर्घटना पीड़ितों का उपचार करने और अन्य कामों के लिये इस्तेमाल किया जायेगा, जैसा केंद्र सरकार तय करेगी।
GSR 163Compensation to Victims of Hit & Run Motor Accidents, Scheme 2022
SO 859_Implementation of Section 50-57 and 93 of MV Act, 2019
GSR162_Motor Vehicles  Fund Rules, 2022
निर्वाचन आयोग
विधानसभा सदस्यों  द्वारा आंध्रप्रदेश विधान परिषद का द्विवार्षिक चुनाव
आंध्र प्रदेश विधानसभा के सदस्यों द्वारा निर्वाचित आंध्र प्रदेश विधान परिषद के पांच सदस्यों का कार्यकाल 29 मार्च2021 को समाप्त हो रहा है। विस्तृत विवरण इस प्रकार हैं: -
|
|
क्र.सं.
|
|
सदस्य का नाम
|
|
अवकाश प्राप्ति की तिथि
|
|
1.
|
|
गुंडुमाला थिप्पेस्वामी
|
|
29 मार्च2021
|
|
2.
|
|
गुमिद्दी संध्या रानी
|
|
3.
|
|
वट्टीकुटी वीरा वेंकन्ना चौधरी
|
|
4.
|
|
शेख मोहम्मद इकबाल
|
|
5.
|
|
सुभाषचंद्र बोस पिल्ली

- 2. ने निम्नलिखित कार्यक्रम के अनुसार विधानसभा के सदस्यों द्वारा आंध्र प्रदेश विधान परिषद के उपरोक्त चुनाव कराने का निर्णय लिया है:-
|
|
क्रमांक
|
|
कार्यक्रम
|
|
तिथि
|
|
-
|
|
अधिसूचना जारी
|
|
25फरवरी, 2021 
|
|
-
|
|
नामांकन की अंतिम तिथि
|
|
04 मार्च, 2021 
|
|
-
|
|
नामांकन पत्रों की जांच
|
|
05 मार्च, 2021 
|
|
-
|
|
उम्मीदवारी वापस लेने की अंतिम तिथि
|
|
08मार्च, 2021 
|
|
-
|
|
मतदान की तिथि
|
|
15मार्च, 2021 
|
|
-
|
|
मतदान का समय
|
|
सुबह 09:00 से शाम 04:00 बजे
|
|
-
|
|
मतगणना
|
|
15 मार्च, 2021  05:00 अपराहन
|
|
-
|
|
तिथि जिसके पहले निर्वाचन कार्य पूरा होगा
|
|
18 मार्च, 2021 
3. सभी व्यक्तियों को संपूर्ण निर्वाचन प्रक्रिया के दौरान व्यापक दिशा-निर्देशों का पालन करना होगा: -
- प्रत्येक व्यक्ति निर्वाचन से संबंधित प्रत्येक गतिविधि के लिए मास्क पहनेंगे।
- हॉल/कमरा/ परिसर में प्रवेश पर निर्वाचन उद्देश्य के लिए उपयोग:
 सभी व्यक्तियों की थर्मल स्क्रीनिंग की जाएगी।
 विभिन्न स्थानों पर सैनेटाइजर उपलब्ध कराया जाएगा।
III. कोविड संबंधी राज्य सरकार तथा गृह मंत्रालय के दिशा-निर्देशों के अनुसार सामाजिक दूरी का पालन किया जाएगा।
- आंध्र प्रदेश के मुख्य सचिव को कोविड-19 रोकथाम उपायों से संबंधित वर्तमान निर्देशों का पालन सुनिश्चित कराने तथा चुनाव प्रबंध के लिए राज्य से एक वरिष्ठ अधिकारी को तैनात करने का निर्देश दिया जा रहा है।
सूचना और प्रसारण मंत्रालय
भारतीय अंतरराष्ट्रीय फिल्म महोत्सव के स्वर्ण जंयती संस्करण के लिए पंजीकरण 20 से 28 नवंबर तक
(इस साल आयोजित होने वाला भारतीय अंतरराष्ट्रीय फिल्म महोत्सव इस मायने में विशेष है कि इस बार यह अपनी स्वर्ण जयंती मना रहा है। अंतरराष्ट्रीय फिल्म महोत्सव का यह 50 वां संस्करण 20 से 28 नवंबर के बीच गोवा के पणजी में आयोजित किया जाएगा। इसके पैनोरमा खंड में 76 देशों की 200 से अधिक बेहतरीन फिल्में, 26 फीचर फिल्में और 15 गैर फीचर फिल्में प्रदर्शित की जाएंगी। महोत्सव में विभिन्न भाषाओं की 12 ऐसी प्रमुख फिल्में भी दिखाई जाएंगी, जो अपने पचास वर्ष पूरी कर चुकी हैं।
अंतरराष्ट्रीय फिल्म महोत्सव का उद्देश्य दुनियाभर की फिल्मों को एक ऐसा साझा मंच प्रदान करना है जहां उन्हें फिल्म निर्माण की कला में उत्कृष्टता के लिए सम्मानित होने का मौका मिल सके। यह फिल्म महोत्सव देश का सबसे प्रतिष्ठित महोत्सव है साथ ही यह एशिया में कहीं भी आयोजित होने वाला पहला अंतरराष्ट्रीय फिल्म महोत्सव है।
भारत सरकार का पत्र सूचना कार्यालय अंतरराष्ट्रीय फिल्म महोत्सव 2018 को कवर करने के इच्छुक मीडियाकर्मियों को मीडिया प्रतिनिधि के रूप में पंजीकरण कराने के लिए आमंत्रित करता है। इसके लिए मीडियाकर्मी https://my.iffigoa.org/ पर जाकर जानकारी ले सकते हैं।
पंजीकरण के लिए आवेदन 10 नवंबर, 2019 तक किया जा सकता है ।
अधिक जानकारी के लिए, प्रेस सूचना ब्यूरो गोवा से - ईमेल: iffi-pib[at]nic[dot]in, और टेलीफोन नंबर : 0832- 2226929। पर संपर्क करें।
सूचना और प्रसारण मंत्रालय
सूचना और प्रसारण मंत्रालय ने टी.वी. चैनलों पर समाचार और समसामयिक विषयों की सामग्री के बारे में परामर्श जारी किया
सूचना और प्रसारण मंत्रालय ने टीवी चैनलों पर समाचार और समसामयिक मामलों से संबंधित सामग्री के संबंध में परामर्श जारी किया। परामर्श में कहा गया है कि भारत से टेलीविजन चैनलों की अपलिंकिंग के लिए नीतिगत दिशा-निर्देश, 2011 के अनुसार, सूचना और प्रसारण मंत्रालय दो श्रेणियों के तहत टीवी चैनलों को अपलिंकिंग करने की अनुमति देता है:  गैर-समाचार और समसामयिक मामले ; और  समाचार और समसामयिक मामले। इन दो श्रेणियों को निम्नानुसार परिभाषित किया गया है:
 गैर-समाचार और समसामयिक मामलों का चैनल- गैर-समाचार और समसामयिक मामलों के टीवी चैनल का आशय एक ऐसा चैनल है , जिसके कार्यक्रमों की सामग्री में समाचार और समसामयिक मामलों का कोई तत्व नहीं है।
 समाचार और समसामयिक मामलों का चैनल - समाचार और समसामयिक मामलों के टीवी चैनल का आशय एक ऐसा चैनल है, जिसके कार्यक्रमों की सामग्री में समाचार और समसामयिक मामलों का तत्व मौजूद हो।
समाचार चैनलों के लिए समाचार और समसामयिक मामलों से संबंधित सामग्री प्रस्तुत करना अनिवार्य हैं, जबकि गैर-समाचार और समसामयिक मामलों के टीवी चैनलों के लिए किसी भी तरह के समाचार और समसामयिक मामलों से संबंधित सामग्री प्रस्तुत करना अनिवार्य नहीं हैं। इसके अलावा, गैर-समाचार टीवी चैनल के लिए आवेदन करते समय, आवेदक कंपनी वचन देती है कि प्रस्तावित चैनल विशुद्ध रूप से मनोरंजन चैनल होगा और उसमें कोई समाचार या समसामयिक मामलों पर आधारित कार्यक्रम नहीं होगा।
उपरोक्त को देखते हुए, यह परामर्श दिया जाता है कि सभी टीवी चैनल सख्ती से यह सुनिश्चित करेंगे कि उपर्युक्त दिशानिर्देशों की शर्तों का कोई उल्लंघन नहीं होगा।
आर.के.मीणा/आरएनएम/एएम/आरके/सीसी–1259
(Visitor Counter : 243